
PROIE                                                                                              

     HOTĂRÂREA NR. 52
privind modificarea contractului de asociere nr.28/2004 încheiat între Consiliul Local al Municipiului Craiova şi  S.C. AGEPED S.R.L.
  Consiliul Local al Municipiului Craiova, întrunit în şedinţa ordinară din data de 30.01.2014;

  Având în vedere raportul nr.6992/2014 al Direcţiei Patrimoniu prin care se propune modificarea contractului de asociere nr.28/2004 încheiat între Consiliul Local al Municipiului Craiova şi  S.C. AGEPED S.R.L. şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014;
În conformitate cu prevederile Ordinului Ministrului Finanţelor nr.40/2013 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor Publice;
În temeiul art.36, alin.2, lit. e coroborat cu alin.7 lit.a, art.45 alin.2 lit.f, art.61 alin.2 şi art.115 alin.1 lit.b din Legea nr.215/2001,republicată, privind administraţia publică locală;

hotărĂŞte:

  Art.1. Se aprobă modificarea art.11 din contractul de asociere nr.28/2004, încheiat între Consiliul Local al Municipiului Craiova şi  S.C. AGEPED S.R.L., având ca obiect terenul aparţinând domeniului public al municipiului Craiova, pe care este amplasată construcţia cu destinaţia de FAST FOOD şi va avea următorul conţinut:
           „Regularizarea cuantumului cuvenit Consiliului Local al Municipiului Craiova , reprezentând 2% din totalul încasărilor (cifra de afaceri) anuale fără TVA, realizate la obiectivul prevăzut în contract la art.1, se efectuează pe baza situaţiei financiare anuale-bilanţul contabil, depusă la Ministerul Finanţelor Publice-Administraţia Finanţelor Publice, cu confirmare de depunere. Data limită de prezentare a acesteia la Primăria Municipiului Craiova este de 15 zile de la data depunerii la Administraţia Finanţelor Publice.”

  Art.2.Se împuterniceşte Primarul Municipiului Craiova să semneze actul adiţional de modificare a contractului de asociere nr.28/2004.
  Art.3.Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.175/2004.

    Art.4.Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Patrimoniu şi S.C. AGEPED S.R.L., vor  aduce la îndeplinire prevederile prezentei hotărâri.

